Man buite Virgin Active doodgeskiet | Netwerk24
Deur Meghan Lawrence 22 Oktober 2019 08:44
Die polisie aan die Oos-Rand het 'n reusesoektog van stapel gestuur nadat 'n 34-jarige man Maandagaand buite die Virgin Active-gesondheidsklub in Meyersdal, Alberton, doodgeskiet is.
Brig. Mathapelo Peters, provinsiale polisiewoordvoerder, sê die voorlopige ondersoek toon die oorledene het in sy motor gesit toe 'n onbekende persoon verskeie skote op hom geskiet het.
"Die man is doodgeskiet. Die verdagte het in 'n wit VW Golf GTI geklim en weggejaag," sê Peters.
Sy sê die polisie ondersoek 'n klag van moord en het 'n enorme soektog van stapel gestuur om die verdagte vas te trek.
Sy doen 'n beroep op enigiemand met inligting oor die skietery om die polisie se 10111-noodnommer te bel of die Brackendowns-polisiekantoor by 011 617 5600.
'n Lugfoto van die gebied waar die Virgin Active-gesondheidsklub in Meyersdal geleë is. Foto: Google Maps
Meer oor: Virgin Active | Brackendowns | Meyersdal | Gauteng | Polisie | Skiet | Dood
Bloem se ‘Virgin Active-dief’ glo vas